સવાલ એ છે કે આધુનિક શોધ પદ્ધતિઓથી પારંપરિક વિદ્યાની તપાસ થઇ શકે ખરી? તેનો ઉત્તર સ્પષ્ટ ‘હા’ નથી. વળી તમે જ્યારે આવી ચકાસણી કરો અને તમને ચોક્કસ પૂરાવો ન મળે તો તમે એવું વધુમાં વધુ એવું કહી શકો કે અમુક પદ્ધતિથી તપાસતાં જે તે વાત સાબિત થઇ શકતી નથી. ટૂંકી વાત એટલી કે શરીર કે મનોવિજ્ઞાનની આધુનિક પદ્ધતિથી પુનર્જન્મ સાબિત ન કરી શકાય તેવા કિસ્સામાં એવું સ્પષ્ટપણે ન કહી શકાય કે પુનર્જન્મ નથી. એટલે માનવમન માટે હજુ આ રહસ્યમય વિસ્તાર છે.